मोदी ने अफगान संसद का किया उद्घघाटन
मोदी नीति; काबुल में सुबह पाकिस्तान को कोसा, शाम को नवाज के घर मुंह मीठा किया
एजेंसी|काबुल/लाहौर/नई दिल्ली
प्रधानमंत्रीनरेंद्र मोदी ने शुक्रवार को अफगानिस्तान से सदियों पुराने दोस्ताना संबंधों को और मजबूत बनाने की जरूरत पर जोर दिया। पाकिस्तान का नाम लिए बगैर कहा कि कुछ ऐसे भी हैं जो हमें यहां नहीं देखना चाहते। उन्हें हमारी मौजूदगी साजिश दिखती है। लेकिन इसके बाद ट्विटर पर लाहौर जाने की बात कहकर मोदी ने सबको चौंका दिया।
प्रधानमंत्री मोदी ने हिंदी फिल्मों के मशहूर अफगानी किरदार शेरखान को याद किया। इसके अलावा कवि रबींद्रनाथ टैगोर के पात्र काबुलीवाला को भी। इन किरदारों के जरिए बताया कि भारत में अफगानों की छवि ‘दिलेर और वफादार दोस्त’ की है। उन्होंने महाभारत की किरदार गांधारी का भी नाम लिया।
इससे पहले मोदी ने अफगान संसद के नए भवन का उद्घाटन किया। इसे भारत ने 596 करोड़ रुपए (नौ करोड़ डॉलर) की लागत से बनवाया है। इसमें एक ब्लॉक का नाम पूर्व भारतीय प्रधानमंत्री अटल बिहारी वाजपेयी के नाम पर रखा गया है। अफगानिस्तान की संसद को संबोधित करते हुए मोदी ने हिंदी फिल्म जंजीर के गीत ‘यारी है ईमान मेरा यार मेरी जिंदगी’ के बोल सुनाए।
इसबार भी स्टील कारोबारी सज्जन जिंदल ने मोदी-शरीफ को मिलवाया
प्रधानमंत्रीमोदी की पाकिस्तान यात्रा के दौरान भारत के कारोबारी सज्जन जिंदल की मौजूदगी चर्चा का विषय रही। कहा तो यह तक जा रहा है कि पीएम मोदी के ताजा पाकिस्तान दौरे में भी सज्जन की खास भूमिका रही हैं। स्टील कारोबारी सज्जन जिंदल को मोदी और शरीफ दोनों के करीबी हैं। माना जाता है कि नेपाल के काठमांडू में पिछले साल नवंबर में हुई सार्क समिट के दौरान मोदी-शरीफ की मुलाकात अरेंज करने में उनकी भूमिका थी। वे कांग्रेस के पूर्व सांसद नवीन जिंदल के भाई हैं। मीटिंग में दोनों नेताओं के बीच रिश्ते सुधारने पर रजामंदी बनी थी।
hin_Deva hin_Deva awa_Deva hin_Deva hin_Deva hin_Deva hin_Deva hin_Deva